Talaan ng mga bersiyon ng Microsoft Windows

Ito ay isang talaang pinagkasunud-sunod ayon sa panahon ng unang pagkakalabas ng mga bersyon ng mga kaparaanang pampamamalakad na nagngangalang Microsoft Windows, isang kaparaanang pampamamalakad na ginawa ng Microsoft Corporation.

MS-DOS-batay/Windows 9x 

Ang Windows 9x ay ang pangalan ng isang hanay ng mga pantahanang kaparaanang pampamamalakad na nakabatay sa MS-DOS, bagaman ang mga bersyong 1.0, 2.0, 2.1x, 3.0 at 3.1x, ay hindi mga OS kundi mga pakikihalubilong makikitang pantagagamit at kaparaanang pampamamalakad, isang pagpapalawig ng mga kakayahan ng MS-DOS ngunit lahat pa rin ng mga paglakad ay ginaganap pa rin ng MS-DOS, lamang, na ginawa ng Microsoft simula sa paglalabas ng kanilang pinakaunang OS hanggang sa taong 2000. Tumutukoy dito rati ang katawagang "Windows" ngunit nagtapos nang inilabas ang Windows XP na nagsanib ng Windows 9x sa isang pang hanay ng mga OS ng Microsoft na tinatawag namang Windows NT, ang hanay ng Microsoft alang-alang sa mga tanggapan.
 Windows 1.0x — Ito ang pinakaunang bersyon ng Microsoft Windows, at ito rin ang mayroong pinakamahinang pagbili. Inilabas ito noong Nobyembre 1985 sa halagang USD 100 matapos ang maraming pagkaantala.
 Windows 2.x — Ito ang ikalawang bersyon ng Microsoft Windows, at, kagaya ng naunang Windows 1.0, ito rin ay ipinagbibili sa halagang USD 100. Isa sa mga bagong bagay na itinatampok dito ay ang kakayahan nitong magpatung-patong ng mga dungawan. Ito rin ay higit na naging mabili kaysa sa nauna nitong bersyon.
 Windows 3.0 — Ang bersyong itong inilabas noong Mayo 22, 1990 ang isinasabing nagpasikat sa Windows bagaman higit na mahal ito kaysa sa mga na una; ipinagbibili ito nang USD 149.95, at nakapaglako ng higit pa sa 10 angaw na sipi. Isa sa mga bagong kakayahan nito ang kakayahan nitong gumamit nang higit pa sa 16 MB ng alaala, at magpatakbo nang mga programang Windows at DOS nang sabay-sabay; kaparang bagay na hindi kayang gawin ng karamihan ng mga katunggali nito noong inilabas ito.
 Windows 3.1x — Ang bersyong ito ay isang pagkakahanay ng mga pagdaragdag sa Windows 3.0. Isa sa mga bago sa Windows 3.1x ang pagtaguyod nito sa True Type, habang ang Windows 3.2 naman ay mayroong pagtaguyod alang-alang sa Tsinong titik.
 Windows 95 — Itinatampok sa bersyong ito ang isang bagong GUIng ibang-iba sa mga nauna nitong bersyon, at hindi kagaya ng mga naunang bersyon, ito ay isang ganap na OS, at hindi na nangangailangang magsimula sa DOS upang mapatakbo. Ito rin ay naging lubhang mabili, at nakalako ng higit sa isang angaw na sipi sa unang apat na araw simula nang ilabas ito sa mga pamilihan.
 Windows 98 — Gumagamit ang bersyong ito ng GUI na kagaya ng sa Windows 95. Ngunit hindi kagaya ng Windows 95, higit na malawak ang pagtaguyod nito alang-alang sa mga programang pang-Internet kagaya ng Internet Explorer, at sa hardwer kagaya ng USB.
 Windows Me — Ilan sa mga iniragdag sa bersyong ito ang Windows Media Player at Movie Maker. Lahat-lahat, kaunti lamang ang ipinagbago nito sa Windows 98. Ang OS na ito rin ay lubhang ikinukutiya, at isa sa mga naging pinakamalaking kawalan ng Microsoft. Itinuturing pa nga ng ilang ito ang pinakamasamang OS magpakailanman dahil sa angking daw na kabagalan at iba pang bagay nito. Karaniwan ding itong ihinahambing sa Windows Vista, isa ring bersyon ng Windows na nakakatanggap ng mararaming pangungutiya.

Windows NT 

Ang Windows NT ay isang hanay ng mga kaparaanang pampamamalakad na iginawa alang-alang sa mga tanggapan, at, hindi kagaya ng mga Windows 9x, lahat ng mga bersyon ng Windows NT ay mga ganap na OS. Ang Windows NT ay hango sa OS/2 pinagtulungang gawin ng IBM at Microsoft hanggang naghiwalay ang dalawang samahan ng landas.
 Windows NT 3.1 — Ito ang pinakaunang bersyon ng Windows NT. Sinimulan itong ipagbili noong Hulyo 27, 1993 matapos ang mahabang-mahabang pagsusulit ng OS na ito sa halagang GBP 395. Gumagamit ito ng kaparang pakikihalubilong makikitang pantagagamit ng sa Windows 3.1.
 Windows NT 3.5 — Ito ay isang ipinagbuting bersyon ng Windows NT 3.1, at mayroong higit na malaking pagpapaganap, at higit na kaunting pangangailangan sa alaala.
 Windows NT 3.51 — Kagaya ng Windows NT 3.1 at NT 3.5, gumagamit ito ng malawindows-3.1 na GUI. Malawak ang pagtaguyod nito sa pakikipaggawa sa Windows 95 na inilabas tatlong buwan matapos ilabas ito.
 Windows NT 4.0 — Ang bersyong ito ang pinakaunang bersyon ng Windows NT na gumamit ng GUI ng Windows 95. Ilan sa mga bagong kagamitan nito ang Internet Explorer. Ngunit ang OS na ito ay walang kakayahang magpatakbo ng maraming mga laro at hardwer.
 Windows 2000 — Ang bersyong ito ay inilabas sa maraming pagkakalimbag. Higit na malawak ang pagtaguyod nito sa Internet, at higit na malaki ang kaligtasan kung ihahambing sa mga huling bersyon.
 Windows XP — Itinatampok sa bersyong ito ang mararaming pagbabago at pagdaragdag lalo na sa GUI, pagtaguyod sa mga hardwer, at kaligtasan, isa na roon ang Windows Firewall. Kagaya ng Windows 2000, inilabas ito sa ilalim ng maraming pagkakalimbag. Sa bersyong ding ito, nagsanib na ang dalawang dating hiwalay na hanay ng mga OS ng Microsoft: ang Windows 9x at Windows NT.
 Windows Fundamentals for Legacy PCs — Ang bersyong ito ay isang ipinababang-kalidad na XP alang-alang sa higit na mababang halaga at mga lumang kompyuter. Ito ay ginawa lalo na alang-alang sa mga nagmamay-ari ng mga Windows 98 at Me ngunit hindi kayang makapagpatakbo ng XP, at dahil wala nang pagtaguyod ang mga iyon, inaasahan ng Microsoft na magiging dahilan ito upang gamitin ng mga tao ang WinFLP.
 Windows Vista — Itinatampok sa bersyong ito ang napakaraming mga pagbabago lalo na sa GUI, kagaya ng mga malasalamin nitong mga dungawan, kaligtasan, kagaya ng UAC at Windows Defender, at iba pa. Halo ang pagtanggap nito; mayroong ilang natutuwa rito, higit na maraming ikinukutiya ito. Ang mga pangungutiyang ito ay karamihan dahil sa angking kabagalan ng Vista, at laki ng mga pangangailangan nitong antas sa hardwer kagaya ng RAM.
 Windows 7 — Ang sumunod sa Windows Vista. Maraming pagkakaparehas ito sa Windows Vista maliban sa mga bagong features nito gaya ng AeroSnap at ang mas pinalaking taskbar. Kadalasan din itong tinatawag ng iba bilang "Vista 2.0".
 Windows 8 — Ito ang successor sa Windows 7 na may mas simpleng GUI at marami pang ibang pagbabago sa UI.
 Windows 10 — Ang pinakabagong bersyon ng linya ng OS ng Microsoft Windows.

Windows Server 

Ang Windows Home Server ay isang tatak ng mga bersyon nakabatay sa Windows NT ng Microsoft Windows na ginawa alang-alang sa mga tagalingkod.
 Windows Server 2003 — Ang bersyong ito, ayon sa Microsoft at sa karamihan ng mga nagsiyasat nito, ay higit na mapagpaganap, at kung gagamitin ay higit na makakamura.
 Windows Home Server — Ang bersyong ito ay ginawa alang-alang sa mga tahanang mayroong mararaming mga kompyuter, at gumagamit ng GUI ng alang-alang ng sa Windows Vista. Maganda ang naging pagtanggap nito. Ilan sa mga kadahilanan nito ay ang gabihan nito pagbak-ap na kaya nitong gawin sa hanggang 10 kompyuter.
 Windows Server 2008 — Ang bersyong ito ay ang kasalukuyang pinakabagong bersyon ng Windows alang-alang sa mga tagalingkod. Itinatampok sa bersyong itong mayroong walong pagkakalimbag ang kabilisan nitong higit na mabilis kaysa sa Windows Server 2003 lalo na kung ang mga pinapamahalaang kompyuter ay Windows Vista ang gamit, at, kagaya ng Windows Vista, ang higit na mataas nitong kaligtasang matatagpuan din sa Vista; ito ay dahil hango sa ubod ng Vista ang kaparaanang pampamamalakad na ito.
 Windows 7 Server — Inaasahang ilalakip dito ang Direct Connect.

Inudlot 

Ito ang mga inudlot na bersyon ng Microsoft Windows, at hindi kailan man ipagbibili sa pamilihan.
 Windows Cairo — Ginawa ang kaparaanang pampamamalakad na ito upang maging angkop sa bagay noong bandang 1992 — 1994. Karamihan ng mga teknolohiyang nakalakip sa OS na ito ay inilakip na lamang sa ilang mga bersyon ng Microsoft Windows, isa na roon ang malayong pagtawag ng kaparaanan.
 Windows Nashville — Ginawa ang OS na ito noong bandang 1996 upang maging isang maliit na pandagdag sa Windows 95. Ianaasahan itong ilabas sa ikatlong sangkapat ng taong 1996. Nakalakip dito ang isang basa-basahing pangweb, basa-basahing pantalaksan, at ilang mga sopwer na pangkalakalan, kagaya Microsoft Word at Excel.
 Windows Neptune — Ginawa ang OS na ito noong 1999 — 2000 upang maging pantahanang pagkalimbag ng Windows 2000, at dahil doon ito rin ay hango sa Windows 2000. Ngunit itinigil ang proyekto nito noong 2000, at isinanib sa Windows Whistler, na kasalukuyan ay naging Windows XP, at inilabas na lamang ng Microsoft ang Windows Me bilang pantahanang OS. Kung naituloy, inaasahang ilalabas ito noong 2001. Itinatampok sa OS na ito ang sarili nitong payrwol at higit na malawak na pagtaguyod sa mga hardwer at ang tinatawag na mga "Activity Center".
 Windows Odyssey — Ginawa ang OS na ito noong 1999 — 2000 nang kasabay ang Windows Neptune. Ginawa ito upang maging kasunod ng Neptune ngunit itinigil sa kaparang dahilan ng pagtigil ng Neptune.

Mga sanggunian 
 TechRepublic
 Kasayasayan ng Microsoft Windows
 Computerhope

Tingnan din 

 Microsoft Windows
 Kasaysayan ng Microsoft Windows
 Kritisismo ng Microsoft Windows
 Paghahambing ng mga bersyon ng Microsoft Windows
 Windows 9x
 MS-DOS
 Windows NT
 Kaparaanang pampamamalakad
 Microsoft

Microsoft Windows